Eren Jaeger

* Anime
* Manga

* 854
* 850
* 845
* Tità d'Atac
* Tità pur

* 854
* 850
* 845
* Tità d'Atac
* Tità Fundador
* Tità pur

L'**Eren Jaeger** (エレン・イェーガー, *Eren Yēgā*?) era un antic membre del Cos d'Exploració. Va ser el principal protagonista de l'anime i el manga de Shingeki no Kyojin. Es originari del districte de Shiganshina, on va viure amb els seus pares fins a la caiguda del Mur Maria, on va ser testimoni de la mort de la seva mare sent menjada per un tità. Aquest esdeveniment conduiria a l'odi intens de l'Eren cap als titans.

L'any 847, juntament amb la seva germana adoptiva Mikasa i el seu millor amic Armin, decideixen entrar a l'exèrcit. Els tres es van graduar amb Eren classificant-se com el 5è millor, i es van unir al Cos d'Exploració.

Després d'haver trobat els secrets ocults al soterrani del seu pare, Eren va saber l'origen dels titans i de la veritable història del món, descobrint d'aquesta forma que el seu veritable enemic és en realitat altres éssers humans. Des d'aquell llavors, Eren va prendre l'objectiu d'eliminar a aquella amenaça per finalment poder trobar la llibertat.

## Aparença

### Forma humana

L'Eren és un adolescent d'estatura mitjana i complexió atlètica. Té el cabell llarg i castany fins al clatell i el serrell obert per la meitat. Té els ulls grans, rodons i turqueses verdosos. El seu to de pell és una mica més fosc que el de la resta dels seus companys. Com que és una persona molt apassionada, sovint se'l veu amb les celles arrufades, donant-li un aspecte d'enfadat o molest. A mesura que va creixent, el cabell també ho fa fins a cobrir-li les orelles, i li acaba arribant fins les espatlles.

### Tità d'Atac

En forma de tità l'Eren canvia radicalment el seu aspecte, tot i que manté certs trets que el fan reconeixible. És un tità de 15 metres, el cabell li greix fins a les espatlles i el porta despentinat, té els ulls més estirats i manté el color de l'iris. Té el cos molt musculat i esvelt. Sempre manté una expressió enfadada.

### Tità Fundador

     Aquesta forma l'adopta quan entra en contacte amb el Zeke Jaeger. La forma que acaba resultant és increïblement gran sobrepassant per molt els 60 metres dels Titans Colossals. Les diferències que aquesta forma presenta respecte les altres és el cabell més llarg i la caixa toràcica li creix desproporcionadament. Tot el cos excepte el cap no té carn. La part inferior del cos, tot i estar present no li serveix de massa ja que es mou amb la part superior del mateix. A més expulsa el vapor característics dels Titans.

### Tità Pur

     L'Eren adopta aquesta forma quan era petit, després que el seu pare li injectés el sèrum per a transformar-lo. Això va passar perquè el seu pare, al ser el Tità d'Atac en aquells moments volia que se'l mengés i així heretar els poders. Aquesta forma només dura uns pocs minuts i ja no torna a entrar en aquest estat.

## Personalitat

L'Eren és un personatge amb una mentalitat i una voluntat fortes. També és impulsiu i protector amb els seus amics. Aquests trets bàsics li serveixen per tenir perseverància i així complir el seu desig de voler sortir dels Murs.

Aquestes característiques ja les posseïa des que era petit, ja que va salvar l'Armin d'uns buscabregues que s'estaven ficant amb ell. Amb l'atac dels Titans a Shiganshina, intenta aixecar una roca per salvar la seva mare, fet que mostra que és algú obstinat i amb voluntat.